Rimava (rieka)

**Rimava** je rieka na juhu stredného Slovenska, preteká cez územie okresu Rimavská Sobota.

Je to významný pravostranný prítok Slanej s dĺžkou , plochou povodia  a priemerným prietokom /s v Rimavskej Sobote, resp. /s v ústí. Je to tok IV. rádu a priemerná lesnatosť povodia je 30%. Je to vrchovinovo-nížinný typ rieky. Významný znečisťovateľ rieky je spracovateľský podnik v Hnúšti a Rimavskej Sobote.
 
## Prameň
Pramení vo Veporských vrchoch na juhovýchodnom úpätí Fabovej hole () v nadmorskej výške cca  Je najdôležitejšou riekou regiónu Malohont. 

## Opis toku
Najprv tečie na juh a v pramennej oblasti priberá viaceré krátke prítoky, na krátkom úseku tečie na území Muránskej planiny, kde sprava priberá Strieborný potok (), potom zľava Kačkavu a Slávču a tečie územím mesta Tisovec už v Stolických vrchoch. Na území mesta priberá pravostranný Furmanec, ľavostrannú Skaličku a Losinec, následne sprava Rejkovský potok pretekajúci osadou Rejkovo. Ďalej pokračuje cez obec Rimavská Píla, kde sprava priberá Blatný potok.

Následne tečie na hranici Stolických vrchov a Revúckej vrchoviny a preteká osadami Hačava (tu priberá sprava Bystrý potok), Skálie a Mútnik. Vteká na územie mesta Hnúšťa v Rimavskom podolí, sprava priberá Klenovskú Rimavu a tečie okolo osady Likier. Od hlavného koryta sa na pravej strane oddeľuje vedľajšie rameno, ktoré sa opätovne pripája pri obci Rimavské Brezovo, na krátkom úseku sa zarezáva do Revúckej vrchoviny. Pokračuje cez Rimavskú Baňu, kde sprava priberá najprv Repno a následne aj Rimavicu. 

Tečie ďalej na juh, oddeľuje obce Rimavské Zalužany na pravom brehu a Príboj na ľavom brehu a vstupuje na územie Rimavskej kotliny. Prudšie sa stáča a pri obci Kociha vytvára niekoľko meandrov a priberá pravostranný Kocižský potok. Ďalej preteká pomedzi obce Hrachovo na pravom brehu a Vyšný Skálnik na opačnom brehu Rimavy, následne oddeľuje pravobrežné Vrbovce nad Rimavou (tu sprava priberá Lužné) a ľavobrežný Nižný Skálnik (tu zľava priberá Vyvieračku). Potom priberá z pravej strany Mihovec, oddeľuje obce Malé Teriakovce (ľavý breh) a Veľké Teriakovce (pravý breh) a Rimava tečie viac na juhovýchod. Sprava sa vlieva Krásňanský potok, pri Čerenčanoch tiež pravostranný Čerenčiansky potok a vteká na katastrálne územie mesta Rimavská Sobota.

Preteká mestom popri Sobôtke, sprava priberá Čiernolúcky potok, oddeľuje sídlisko Západ a Tomášovú od zvyšku mesta a pri časti Sabová sa stáča opäť na juh. Južne od Rimavskej Soboty opúšťa región Malohont a dostáva sa do regiónu Gemer. Tečie  popri obci Rimavské Janovce, kde priberá sprava Ľukavu a Gemerčecký potok, následne pokračuje popri obciach Pavlovce a Jesenské, priberá pravostrannú Gortvu a stáča sa na juhovýchod.

Obteká obec Širkovce, pri susedných Šimonovciach sa stáča na severovýchod, sprava priberá Mačací potok a ďalej preteká územím s vybudovanými ochrannými hrádzami. Pokračuje okolo obcí Dubovec a Martinová viac-menej východným smerom, z pravej strany priberá Belínsky potok, tečie v blízkosti obce Orávka a osady Višňové. Pri obci Rimavská Seč priberá z pravej strany druhé rameno Mačacieho potoka a zľava významný prítok Blh. Potom priberá zľava Tešku a koryto rieky sa oblúkom stáča na juhovýchod, priberá sprava Vlkynský potok, obteká obec Vlkyňa, opätovne sa stáča k severovýchodu a na katastrálnom území tejto obce sa v nadmorskej výške približne  vlieva do Slanej.

## Povodie Rimavy podľa prítokov (v smere toku)
Rimava (P - pravostranný prítok, Ľ - ľavostranný prítok)
*Strieborný potok P
*Kačkava Ľ
**Štrompľová P
*Slávča Ľ
*Furmanec P
**Galička Ľ
**Bánová P
*Skalička Ľ
*Losinec Ľ
*Rejkovský potok P
*Ľadový potok Ľ
*Blatný potok P
**Holubenec P
*Palinový potok Ľ
*Zárubný potok Ľ
*Ostriansky potok P
*Zbojište Ľ
*Bystrý potok P
*Homoľov potok P
*Klenovská Rimava P
**Kýčerský potok P
**Mazúrka P
**Temničný potok P
**Borový potok Ľ
**Pavlov potok Ľ
**Veporský potok P
***Javorina P
***Ráztočný potok Ľ
**Pradidov P
**Čerešňový potok Ľ
***Vandrovný potok Ľ
**Brezovan P
**Sinecký potok P
*Uhrínovský potok Ľ
*Čechovský potok Ľ
*Repné P
*Rimavica P
**Múraný potok Ľ
**Zálomka P
**Železný potok Ľ
**Ďurkovský potok P
**Havrilovec Ľ
**Hájsky potok P
**Dlhý potok P
**Kokavka P
***Ľubienka Ľ
***Lipové P
***Kamenistý potok P
**Liešnica P
***Húkľavý potok P
**Blatina P
**Svarín Ľ
*Kocižský potok P
*Lužné P
*Vyvieračka Ľ
*Mihovec P
*Sinkov potok Ľ
*Hájsky potok Ľ
*Krásňanský potok P
*Čerenčiansky potok P
*Čiernolúcky potok P
**Harapínsky potok P
*Močiar Ľ
*Ľukava P
**Baník Ľ
**Mojínsky potok P
**Včelinský potok Ľ
*Gemerčecký potok P
*Katínsky kanál P
*Gortva P
**Havraní potok P
**Večelkovský potok Ľ
**Čomovský potok Ľ
**Veľký potok Ľ
***Malý potok P
**Jablonec Ľ
**Močaristý potok Ľ
**Pásový potok Ľ
**Čierny potok Ľ
**Ostrý potok Ľ
**Potôčik P
***Šťavica Ľ
**Čenízsky potok P
*Mačací potok (ústi 1. rameno) P
*Širkovský kanál Ľ
*Dubovský potok Ľ
*Belínsky potok Ľ
**Ťahanský potok Ľ
**Tulčovský potok Ľ
*Mačací potok (ústi 2. rameno) P
**Drieňovský potok Ľ
**Dechtársky potok Ľ
**Drniansky potok P
***Kačinský potok P
**Chrámecký potok P
**Pohanský potok P
***Janický potok Ľ
*Blh Ľ
**Krokavka Ľ
**Dobrá P
**Striežovský potok P
***Brádňanský potok P
**Hlavinský potok Ľ
**Lúčica Ľ
***Budikoviansky potok P
**Hradištský potok Ľ
**Papča P
***Lemešík P
***Veľký potok P
****Lesný potok P
**Brádňanský potok Ľ
**Dražický potok P
***Plazská P
**Panický potok Ľ
**Tomášovský potok P
**Rakytník Ľ
**Hnojník P
***Jazerný potok P
**Radnovský potok P
**Cerové P
*Čížsky kanál Ľ
*Teška Ľ
*Bránický kanál P
*Vlkynský potok P

## Referencie

## Iné projekty

Kategória:Rieky na Slovensku
Kategória:Povodie Rimavy
Kategória:Povodie Slanej
Kategória:Vodné toky v okrese Rimavská Sobota
Kategória:Vodné toky vo Veporských vrchoch